Автор: Пламена Николова 09:25 / 05.09.2019 Коментари (0) 2801\nПредстои да бъде свикано специално заседание на Общинския съвет във Варна, на което да бъдат гласувани по-високи заплати и по-добри условия на труд за работещите в градския транспорт на Варна, научи Varna24.bg.\nТова съобщи председателят на местния парламент във Варна Тодор Балабанов.\n"Заради желанието на всички да осигурим спокойствие и сигурност за работещите в дружеството, за подобряване на обществената услуга и за да пресечем външни опити за създаване на напрежение, аз се ангажирам да поставя на вниманието на общинските съветници споразумението между кметът Иван Портних и синдикалните лидери на КНСБ, както и проектът за наредба, на заседание на Общинския съвет, след като спазим съответните процедури и се ангажирам това да стане в рамките на този мандат. Това ще се случи до края на септември и се надявам на една широка политическа подкрепа", каза Тодор Балабанов.\nПрипомняме, че по-добри условия на труд и по-високо заплащане за работещите във фирма "Градски транспорт" бяха договорени от кметът на Община Варна и Пламен Димитров, лидер на КНСБ, на среща в края на август.\nТова е поредна стъпка за подобряване на обществената услуга градски транспорт. Преминахме през една сериозна трансформация като дружеството пое 50% от линиите от частен превозвач. С много усилия успяхме до момента да придобием 100% от обслужване на линиите и успоредно с това се обнови с три стъпки подвижния състав.\nИмаме 85 нови автобуса и 30 нови тролейбуса, които се движат по улиците на града ни. Подадохме вчера апликационната форма към управляващия орган за нови 60 електробуса, което е много сериозна стъпка за постигане на 100% обновяване ва автопарка. Това е част от мерките, които предприемаме за подобряване на атмосферния въздух в града, защото електробусите са екологично чисти.\nДо средата на септември се надявам да бъде подписан договора между общината и управляващия орган, след това ще стартира процедура по избор на доставчик на новите електробуси и избор на изпълнител за изграждането на необходимите зарядни станции на територията на депото на градския транспорт и на обръщачите на "Почивка" и "Владиславово". От една страна се стараем да създадем по-добри условия за гражданите, които ползват обществения транспорт, от друга страна за хората, които предоставят тази услуга.\nКогато те са мотивирани и имат нормална и сигурна работна среда, можем да очакваме по-високо качество на транспортната услуга. Имаме и следващата стъпка, в началото на следващата седмица ще внесем промяна в наредбата за абонаментните карти за студенти, пенсионери, учащи и хора в неравностойно положение. Тези групи ще получат още по-добри условия за ползването на градския транспорт във Варна. Ще внеса проекта на споразумение на следващата сесия на Общинския съвет, за да продължим да изпълняваме начертаните политики в сферата на обществения транспорт", каза кметът.\nОт своя страна Пламен Димитров благодари на Иван Портних за продължаващото партньорство.\nСофия и Варна са пример как диалогът може да води до реални резултати. Качествената услуга е пряко свързана с привлекателните работни места, когато хората са мотивирани, като условия на труд и заплати, резултатите не закъсняват“, заяви Екатерина Йорданова, която отговаря за сектор "Транспорт“ в синдиката. По нейни данни в момента в "Градски транспорт“ ЕАД работят около 1030 души, а средната заплата е 1100 лв.


Нинова изпързаля Станишев пред ПЕС – Труд\nНинова изпързаля Станишев пред ПЕС\tПредседателката на БСП реши да не ходи на конгреса на евросоциалистите в Лисабон\n06.12.2018 • 20:17\nТри проекторезолюции били неприемливи\nИзненадващо председателката на БСП Корнелия Нинова реши да бойкотира конгреса на ПЕС в Лисабон.\nВ четвъртък, докато в парламента се гласуваше един от знаковите закони за социалистите – за личната помощ – Нинова свикала извъредно заседание на Изпълнителното бюро. На него уведомила ръководството на партията, че няма да замине за Лисабон. Ден по-рано за конгреса на ПЕС отпътуваха зам.-председателите Деница Златева и Кирил Добрев. Червени депутати коментираха, че със сигурност и те са били изненадани от решението на Нинова, взето в последния момент.\nВ кулоарите на парламента, пред журналисти Нинова обяви, че причината за решението й да не ходи в Лисабон били три проекторезолюции, които форума трябва да гласува. Те обаче били в разрез с позициите на БСП. Едната проекторезолюция е за подкрепа на Истанбулската конвенция. Нинова припомни, че има решение на КС, което обявява този документ за противоконституционен.\nВтората проекторезолюция е свързана с политиката по миграция. В документа се предлага държавите членки да поемат солидарна отговорност за приемане на мигранти и ако това не се случи, на такава държава да бъдат налагани финансови и икономически санкции.\n“В тази резолюция се казва, че трябва да се улесни достъпът на мигранти чрез издаване на хуманитарни и студентски визи, визи за сезонна заетост и други”, заяви Нинова.\n“Има и трета, така наречена международна резолюция, в която ПЕС се солидализира с пакта по миграция на ООН и подкрепя напълно нещо, което също се разминава с нашата позиция”, поясни шефът на БСП.\nНинова каза, че писмените възражения на БСП срещу трите проектодокумента вече са връчени на ПЕС и нашата делегация няма да ги подкрепи.\nОт БСП коментираха, че думите й показват, че истинската причина за бойкота на конгреса от Нинова не са резолюциите, срещу които няма проблем българските социалисти да гласуват “Против”. За никого в столетницата не е тайна, че откакто Нинова е оглавила партията се опитва да цака Станишев. Партийци разказват как се опитвала дори да го измести като водач на листата за евроизборите. Днес тя обяви, че БСП подкрепя Станишев за трети мандат начело на ПЕС.\nТова е лидерката на БСП….г.жа „лъжа“….те и своите прецакват..а какво остава за народа…\nи станишев е лъжец.\nи цветанов (той може би от глупост)…\nно както казва холандският премиер – лъжата в политиката не е грях.\n06.12.2018 в 20:40\nЧета за взаимоотношенията между тези наши политици и още веднъж констатирам, че у нас няма политик, който миналото си да няма проблем. И въпреки това се захващат с политика. Защото с течение на времето са изгубили всички остатъци от морал, ако някога са ги имали. Обикновено критиките ми са към Боко Тикваров и неговите некадърници, защото днес те определят живота ни. Но ако паднат, тези ли ще ги наследят?\nТиква е твоята глава, троле! каза:\n07.12.2018 в 03:31\nТиква е ТВОЯТ ГЛАВА, ТРОЛЕ. Голяма глупост е да пишеш като Мирча Кришан и накрая да завършваш глупавия си коментар с празни хули срещу Борисов. Обидите срещу правителството ви издават, че сте платени тролове на Нинова. Борисов показа как трябва да се управлява с патриотизъм и национална отговорност. Борисов направи за третия си мандат толкова ЗА НАРОДА и ДЪРЖАВАТА, колкото фашистката руска БКП не направи за 45 години фашистки терор.\nкогато някога събереш пари да си дойдеш в България да си оправяш зъбите, не забравяй да минеш през аптеката да си купиш хапчетата…\nСинята пачавра е решила да измести мушмурока Станишев, като забегне в Страсбург! Друго от нея не може да се очаква, а иначе според нея, майната и на БСП, както направи и със СДС!\nа според теб какви са плановете на боко?\nпп. стоенето в страсбург е по-малко от това в брюксел.\nСтава дума за Нинова, не за някой со „боко“. Научи се да разбираш текст на български. И поискай Нинова да ти отпусне по-качествен антифриз.\nСтатията и коментарите са за Нинова, не за някой си „боко“ от квартала. Научи се да разбираш текст на български език и искай от Нинова да ти отпусне по-качествен антифриз, другарю Нинотрол.\nПЕС и ПЕСоглавецът не защитават интересите на бедните и онеправданите, а са шайка негодници на яслата на сорос. а корнелия ако наистина беше честна към българите, щеше да издигне друга кандидатура вместо серГея…\nБСП са БАНДА МОШЕНИЦИ каза:\n07.12.2018 в 03:34\nЧия кандидатура, бе, тиквоч? На Бенчо Бенчев, на Георги Гергов или на усойницата Йончева? Или на сивия генерал Димитър Дъбов, или нейната собствена? Хвани единия, че удари другия – БСП СА БАНДА МОШЕНИЦИ, затова са си закачили още една лъжа към името си „за България“.\nвероятно издигането не зависи от нея, но можеше да свали доверието към лъжеца станишев.\nАма това се върти в историата ни……………….от 130о гд. с малко изкл….\nПЕТ СТОТИНКИ НЕ ДАВАМ ЗА НИНОВА, НО ПРАВИТЕЛСТВОТО ТРЯБВА ДА ОТХВЪРЛИ ИСТАНБУЛСКАТА КОНВЕЦИЯ И МИГРАНТСКИЯ ПАКТ ВЕДНЪЖ И ОКОНЧАТЕЛНО, ДОРИ И АКО МЕЖДУНАРОДНАТА ИЗМЕТ РЕШИ ДА НИ НАЛАГА „САНКЦИИ“. ВСИЧКИ ЕВРО ПОСЕРКОВЦИ И АМЕРИКАНОФИЛИ ТУК СА НАЦИОНАЛНИ ПРЕДАТЕЛИ!!!!\nРусофилството е СРАМ, ПОЗОР и УНИЖЕНИЕ каза:\nГолям си ГЛУПАК. Тиква! Тези конвенции не ги е измислила Америка\nЕ вие кво искате? Да иде Нинова в Лисабон и да подпише тия резолюции дето да ни залеят мигрантите.\nТъп, по-тъп, най-тъп, фанатизиран дрът комунист. Това сте вие, троловете на нинова. В статията е ясно написано, че БСП са можели да гласуват „Против“. Както винаги в историята си КОНФЛИКТИТЕ В БКП и БСП СА НА ЛИЧНА ОСНОВА ЗА ОТМЪЩЕНИЕ. Хахаха! Сменяй си памперсите, че вониш.\n07.12.2018 в 01:47\nНинова е постъпила правилно в случая.\nнападките срещу коментиращия не са аргумент в спора. и който пръв прибягва към обидни квалификации, вместо аргументи в спора – значи вече го е изгубил…\nКажи го на колегите си от тролската група на Нинова.\nНИНОВА Е МЪЖА ВЪВ ТАЗИ ДЪРЖАВА, НИТО ПЕДАЛА серГЕЙ, НИТО мутрака боку МОГАТ ДА Й СЕ МЕРАТ НА ПАЛЕЦА ДОРИ………..МАЧКАЙ КуРНЕЛА, МАЧКАЙ ДЖЕНДЪРИТЕ!!!\nНинова трябва да направи за тролската си шайка КУРС ПО ЧЕТЕНЕ С РАЗБИРАНЕ НА БЪЛГАРСКИ ЕЗИК. Съдейки по коментарите, горките тролчета едва ли имат завършено средно или са толкова изкуфяли дъртаци, че са забравили да разбират прочетеното. Или мозъците им са прекалено плесенясали.\nНиновите тролчета са забравили да четат, но поне се справят добре с проташки хули и обиди. За друго може да не стават, но за каруцарски език са ненадминати.\nНИНОВА НЯМАЛО ДА ХОДИ, АМА ПРАЩА ДЕНИЧКА И КИРЕТО ДА ПОДПИШАТ ЗА ДЖЕНДЪРСКАТА КОНВЕНЦИЯ И ЗА МИГРАНТИТЕ…\nПак ми доставят кеф герберастките тролове – Корнелия Нинова пак разбърка герберастките л.а.й.н.а и те се разсмърдяха . Особено усърден да смърди е „русофоб“ – това му се отдава перфектно , иде му отвътре . А Нинова е взела съвсем правилните решения – и за Станишев , когото сигурно ПЕС така или иначе ще го избере наново , и за отказа от заминаването си за Лисабон – това е ярка демонстрация и шамар за подлизурките от ПЕС . До тук това са ФАКТИТЕ , а горните дрисливи смръдльовци – герберастките тролове нищо съществено не казват , само плюят и лъжат – това могат , истината ги плаши и не я признават .


Фантастична дървена къщичка на колела - 1kam1.com\nЖилището е построено почти изцяло на ръка\nДа живеете на широко в тясно пространство не само е възможно, но може да се получи много добре. Строителят на малки къщи Abel Zimmerman Zyl е направил една прекрасна мобилна къща, която нарича „Moon Dragon”.\nМалката дървена къща изпъква с изискани извивки и прекрасни арки, както и изненадващо широк интериор. Тя е висока 4 метра и дълга под 3 метра. Преместването на къщичката обаче не може да стане от обикновена кола, трябва ви мощен и тежък автомобил.\nЖилището е построено почти изцяло на ръка и е едно от най-сложните произведения на своя автор. В него се влиза през вратичка направена в датски стил, която разкрива прекрасен дървен интериор.\nПървият етаж е голям 20 квадратни метра и в него се намира малка печка за дърва, кухня с корков под и махагонени шкафове, хладилник и пералня. Зад кухнята се намира банята, която си е оборудвана с душ, тоалетна и мивка.\nВторият етаж е доста по- тесен – около 10 квадратни метра и там се помещава спалнята, която всъщност никак не е малка.\n„Moon Dragon“ е снабдена със соларни панели, но животът в тази прекрасна къщичка няма да ви излезе евтино. Все пак може да я закупите за 96 000 американски долара.\nЕтикети: 1kam1, 1към1 в строителството, дизайн, жилище, интериор, каравана, къща, направи си сам, строителство\nСледваща статия: Весели и пъстри идеи за детски стаи\nПредишна статия: С 65% по-ниски сметки в блок от програмата за саниране\nПравославната църква чества успението на Света Анна – майка на Богородица на ...\nАко някога сте мечтали да отидете в космоса, подгответе се ...


Сряда, 21 Януари 2009 12:57\nНавика да си гризем ноктите се нарича онихофагия.Среща се често много често. Много хора когато са под нервно напрежение, започват даси гризат ноктите.Също се случва когато човек не прави нищо или го е обвзела скуката. Този вреден навик може да се наследи от всеки член на семейството.\nМоже да си гризете ноктите, и да не сте наясно, че го направите. Може да се гризе и кожата около ноктите.\nНаправените изследвания показват, че много хора от различни възрасти си гризат ноктите.\n• Около 56% са децата и юноши на възраст от 10 до 18 години\n• Около 27% от младите хора между 18 и 22 години имат този навик.\n• Малък брой от хората , имат този навик да си гризат ноктите си в зряла възраст. Повечето хора са се отървали от този навик до 30 година. И само около 13% продължават и след тридесетата си година.\n• За деца над 10 години, повече момчета си гризат ноктите, отколкото момичетата.\nНяколко начина да се отървем от навика да си гризем ноктите\nНякои от тях са насочени към поведенческите промени.\n• Вашите нокти трябва да бъдат почистени и добре оформени. Грижата за ноктите ще помогне да се отървете от този навик и да поддържате ноктите си в добро състояние.\n• Правете си постоянно маникюр или нанасяйте лак. Мъжете могат да използват безцветен лак. Режийните нокти могат да ви отучат да си гризете ноктите .\n• Използвайте специални лакове за нокти които имат неприятен горчив вкус.\n• Използвайте техники за управление на стреса, дълбоко дишане, масаж.\n• Вземете нещо ръце. Рисувайте, пишете ил вземете в ръка ортопедична топка. Започнете да водите дневник, в който записвате всяко време, когато забележите, че гризете ноктите си.\n• Носете ръкавици , използвайте цветни стикери върху ноктите. Всички видове методи да напомните за себе си да се отървете от навика.\nДецата са обикновено си гризат ноктите, когато имат проблеми в училище, или с приятели. За родителите това е сигнал, че детето има нужда от помощ и подкрепа. Говорете с детето си за създалата се стресова ситуация, опитайте се да помогнете. Децата много по-лесно се отказват от навика да си гризат ноктите, когато родителите им обяснят защо го правят. Необходимо е да се обсъди проблема заедно с детето и да се намери начин да се отстрани проблема.\nГризането на ноктите може да предизвика възпаление и кървене , които могат да създадат голямо неудобство. Увеличава се риска от инфекция и може да доведе до усложнения. Продължителността на навика да си гризете ноктите може да попречи на растежа на ноктите, и да доведе до изкривяване на нокътната плочка. Това може да доведе до невроза, която би трябвало да се лекува.\nПоследно променен на Сряда, 21 Януари 2009 14:37


Балсам за възстановяване Matrix TR So Long Damage 300 мл\nНачало Matrix Балсам за възстановяване Matrix TR So Long Damage 300 мл\nMatrix TR So Long Damage e балсам, който ще се отрази добре на изтощената коса. Намалява осезаемо накъсването, улеснява разресването и предотвратява заплитането. Грижи се за най-изтощените коси, като подсилва косъма и го ревитализира. Формула, обогатена със серамиди, за максимално възстановяване. Оставя косата подхранена, възстановена и изпълнена с блясък.\nНачин на употреба: Нанесете от продукта върху измита, подсушена с кърпа коса. Оставете да действа за няколко минути и изплакнете обилно с вода.\nЦена: 19.50 лв 19.50 BGN


ОБУЧЕНИЕ ПО ПИАНО – Частна Детска Градина JOY\nВъзможно ли е музиката да направи децата по-дисциплинирани, по-креативни, да възпита търпението и самочувствието им, да ги направи по-самостоятелни? Може ли тя да е разрешението на проблеми с дисциплината и как би могла да подобри успеха в училище?\nПиано – индивидуално, два пъти седмично – повече информация за обучението /часове, преподавател и т.н./\nСилата на музиката – над пианото стоят гениални умове\nСвиренето на пиано и музиката му забавляват, отпускат сетивата, успокояват, насърчават концентрацията, стимулират ума, подобряват паметта, координацията, намаляват стреса и насърчават цялостното здраве, както при възрастните, така и при децата.\nМного родители, които вземат решение да запишат децата си на уроци по пиано осъзнават добре, че то е не просто музикален инструмент, а средство, което възпитава определен интелект и чувствителност.\nДецата, които посещават уроци по пиано от ранна възраст, демонстрират по-добро самочувствие, общуват по-лесно, участват по-активно в различни спортни и други дейности. А това също е позитив, който трябва да бъде отчетен: когато едно дете е отдадено на интелектуални или спортни занимания, а не на бездействие и видеоигри, ползите за здравето и развитието са безценни! Отдадеността, самодисциплината и решителността, които изисква пианото, карат децата да осъзнаят по-добре процеса на обучение, а този модел се пренася в училище и в реалния живот.\nСвиренето на пиано или друг музикален инструмент оказва положително влияние и стимулира онези части от мозъка, които контролират речта, паметта и фините двигателни умения .\nРанното обучение на пиано благоприятства развитието на невронни вериги в мозъка и стимулира концентрацията. Независимо дали става дума за 5 – или 50-годишна възраст, способността за пълна концентрация отключва всички интелектуални способности. Тя е средството, с което се мобилизират всички наши умствени и физически възможности и когато са насочени към едно конкретно действие, те му придават завършеност и висота.\nПо-добър контрол над тялото\nПолзите от музицирането върху това, което се нарича психомоторна активност са много: съвършена координираност на крайниците, ръцете и пръстите, общ контрол над тялото и дишането, познаване на вокалните способности и т.н.\nРазвитие на слуховата сетивност\nПианото развива сетивността по отношение на тоналности, паузи, музикални акорди. Това от своя страна дава волност на въображението и способността за интерпретация. И най-важното – насърчава слуха: слушането е от съществено значение, тъй като без него музикалното изразяване е невъзможно.\nИзраз на емоциите\n„Музиката започва там, където силата на думите спре.“ (Ричард Вагнер)\nВсяко дете, което овладява пианото или друг инструмент, открива универсален език, чрез който е възможно да изрази и сподели с другите своите емоции – от най-нежните, до най-силните. Този език не може да се възпроизведе с думи. Той намира израз само в музикалните акорди.\nСвиренето на пиано и слушането на музика развиват критичното мислене и самооценка. Стремежът към съвършенство и коригиране на грешките подобряват самокритичните способности на детето, което е ценно качество във всяка една област.\nПодобряване на аналитичните умения\nРазбирането за това как се разгръща едно произведение, как е структурирано, каква е последователността му, насърчават аналитичното мислене. С времето детето придобива аналитични рефлекси, които би могло да приложи и в други области.\nСобствен художествен стил\nЧрез емоционалното свързване с това, което свири, детският ум развива своя собствена представа за художественост. Колкото повече възпроизвежда произведенията от различни стилове и периоди и разширява теоретичните си познания, толкова по-силно и ясно детето ще формира своя личен вкус.\nТворческото мислене е градивното начало. Децата, които свирят на пиано или друг инструмент, ще се научат да измислят, импровизират, композират и да изразяват свободно своите музикални настроения.\nПианото, както и всяка дейност, изискват постоянство и отдаденост. За да има успех, нужно е постоянство. То е ключът към успеха в живота.


Медийният фалшификат се оказа академичен\nВсичко, както обикновено, започна с Явор Дачков. Първо в колонката си във в. "Сега", дни след това в предаването си "Гласове" по Инфорадио той представи дипломната работа на някоя си Вероника Атанасова Бикова - студентка по българска филология в СУ "Климент Охридски". Изключителното внимание, което й бе обърнато, се дължеше на факта, че дипломната й работа носи задължаващото заглавие: "Идеологически формули и митологеми на властта в българската литература в периода 1944-1989".\nНаред с цитата от злополучното интервю със Стефан Цанев, публикуван в "Сега", по време на радиопредаването тя подробно ни информира за открит от нея модел за конструиране на капиталистическо чудовище и демонизиране на буржоазията, сътворен от четирима съветски психиатри и успешно прилаган у нас. Този модел, според полиглотката Бикова (тя междувременно ни съобщи, че дали превежда от френски на иврит, или обратното, за нея е все едно) бил най-често употребяван при описанието на деца - жертви на капитализма. И други интересни открития сподели дипломантката (за радост на Дачков), след което ни беше обещано продължение на разговора следващата неделя. Неделята мина, без тя да се появи, за да се разбере малко по-късно, че интервюто на Стефан Цанев си е чист фалшификат, а и други (предимно съветски) източници никъде ги няма.\nТоест, стана ясно, че дипломната работа на Бикова е пълна с фалшификации - голяма част от историографските извори, на които почиват нейните изобличителни заключения, просто не съществуват. И жалко, защото периодът заслужава сериозно критическо изследване; а безотговорното отношение към фактите предварително компрометира всяко следващо усилие.\nЯвор Дачков побърза да се разграничи от своята фаворитка, оневинявайки я с неопитността й, както и с това, че документите, видите ли, й били подхвърлени от лоши хора.\nКак точно Дачков прелъсти и изостави сюблимната Бикова - не е толкова интересно. Нито пък е изненада за някого. Под медийния скандал обаче стоят далеч по-едри въпроси:\n- Как така въпросната дипломна работа е била защитена на 11 ноември т.г. с пълно отличие пред Държавна комисия (в състав Валери Стефанов, Симеон Янев и Лидия Велева) в Софийския университет? Дали няма други сходни случаи, които обаче не са получили медийна опаковка?\n- Как така проф. Валери Стефанов, декан на Факултет славянски филологии и научен ръководител на дипломантката, е допуснал появата на подобен фалшификат на защита? Дали силната идеологическа оцветеност не е била аргументът, блокирал всякакви филологически съмнения? Не е ли изпитвал известни колебания относно качествата на дипломантката - все пак мнозина негови колеги са отказали работа с нея, смятайки я за несъстоятелна. Или пък научното му ръководство е пострадало покрай грижите му за "Диоген" - фирмата, конструираща паралелно на гимназиалното обучение по литература у нас?\n- Как така рецензентът Бойко Пенчев си е позволил абсолютно формална рецензия за дипломната работа? Дали наистина я е чел?\n- Кой университетски човек е популяризирал този фалшификат, предоставяйки неговата авторка на водещия на "Гласове" Явор Дачков за поредна серия инсинуации и конфузии?\nЗа честта на Софийския университет дипломната оценка на Вероника Бикова следва да бъде анулирана, а реалните виновници за разрастването на скандала - да престанат да се прикриват зад гърба на Бикова и Дачков.


Petel.bg - новини - Тази вечер във Варна! Празнуваме Международния ден на джаза с уникален концерт в Юнашкия салон\nТази вечер във Варна! Празнуваме Международния ден на джаза с уникален концерт в Юнашкия салон\n30.04.2017 / 14:11 1\nИзключителни музиканти от Варна и страната се събират във формацията Джаз Ансамбъл Варна тази вечер за Международния ден на джаза. Събитието ще бъде и първата мащабна музикална проява в обновената сграда Юнашкия салон, който дава изключителни възможности за близък контакт с артистите.\nОрганизаторите на проявата Bandwagon oт години събират действащи артисти от Варна в общи jazz, funk, nu-jazz, trip hop, hip hop, ethno music, world music проекти, сешъни, концерти. На този Международен ден на джаза на необичайната сцена ще излязат следните музиканти, посветили се на това музикално направление: Полина Антонова – вокал, Нейко Бодуров – тромпети, Венцислав Благоев – тромпети, Стоян Роянов – алт саксофон/кларинет, Годислав Гъдев – тенор саксофон, Георги Бодичев – тромбон, Владислав Мичев – тромбон, Теодор Петков – клавир, Евден Димитров – бас китара, Димитър Семов – ударни, Емил Иванов – ударни.\nНа празника на джаза Юнашкият салон ще отвори врати 19,30 ч. Началото на концерта е обявено за 20,30 ч., като програмата ще има своето продължение и след полунощ. За посетителите под 14 г. входът е безплатен.\nДжаза е страхотна музика за интелигентни хора


Наблюдател на Bloomberg: Ако САЩ искат мир с Русия, трябва да се готвят за ядрена война - Поглед Инфо\nНамираш се в: Начало » Свят » Наблюдател на Bloomberg: Ако САЩ искат мир с Русия, трябва да се готвят за ядрена война\nНаблюдател на Bloomberg: Ако САЩ искат мир с Русия, трябва да се готвят за ядрена война\n14.03.2020, 06:42 18589\n/Поглед.инфо/ Като се има предвид, че за първи път от края на Студената война Пентагонът започна сериозно да обмисля сценария на ядрена война с Русия, той трябва да се обърне към опита на противопоставянето на свръхдържавите на 20-и век, пише наблюдателят на Bloomberg Хал Брандс. Според него по време на Студената война, въпреки войнствената реторика, Вашингтон беше отвратен от самото мислене за ядрена война, но демонстрацията на готовност за нея играеше ролята на лост, гарантиращ, че такъв конфликт никога няма да започне.\nФактически за първи път от края на Студената война Пентагонът сериозно започна да се занимава с проблематиката на ядрения конфликт. През последните няколко години президентските администрации на Барак Обама и Доналд Тръмп, според някои доклади, са разработили въпроса за действията на САЩ в случай, че Русия изстреля ядрена ракета по време на войната с НАТО в Прибалтика. В същото време министърът на отбраната на САЩ Марк Еспер наскоро участва във военна игра, симулираща ограничен ядрен конфликт с Москва. Въпреки това много критици нарекоха подобна подготовка провокативна и опасна, пише наблюдателят на Bloomberg Хал Брандс.\nТези спорове отново актуализираха сложните въпроси на ядрената стратегия и възпирането, с които американските чиновници последно се сблъскаха в залеза на конфликтите със Съветския съюз. Опитът от онази ера ни напомня, че за да се справим с реалностите на геополитическото съперничество, често е необходимо да се приемат очевидните абсурди на изкуството на ядрената стратегия.\nГоляма част от настоящия дебат се върти около руската стратегия, известна като „ескалация за деескалация“. В този сценарий Русия използва обиковените си въоръжени сили, за да завземе бързо част от територията на НАТО. Тогава Москва ще хвърли ядрените си сили в битка, вероятно ще нанесе демонстративен ядрен удар с надеждата да попречи на съюза да си върне окупираната територия.\nЕкспертите се сблъскват едни с други за това, дали Русия наистина се придържа към такава доктрина, но НАТО просто е длъжен да вземе предвид тази опция. Ето защо Пентагонът се подготвя за ограничена ядрена война - да покаже, че е в състояние да даде пропорционален отговор на руския ядрен удар, без да провокира апокалипсис.\n„Въпреки това, този подход повдига редица спешни въпроси. Дали САЩ наистина ще използват ядрено оръжие в конфронтацията с Русия? Ако е така, могат ли да ограничат обмена на ядрени удари? Каква тежест в действителност има възприемането на ядрената мощ или слабост? И трябва ли САЩ да се подготвят за спешни мерки, които съдържат в себе си много вероятна катастрофа? За щастие можем да намерим отговори на тези въпроси, като се обърнем към историята на Студената война.“, пише наблюдателят.\nВ продължение на много десетилетия работата с нюансите на ядреното възпиране беше рутинна за американските стратези, защото Пентагонът рядко е вярвал, че НАТО може гарантирано да спре съветско настъпление с конвенционални средства. Затова САЩ разработиха цяла гама ядрени стратегии. Някои от тях се основаваха на почти мигновено изостряне на конфликта до пълномащабна ядрена война, други залагаха на точни ядрени удари, предназначени да демонстрират американската решителност и да разтърсят съветското ръководство да седне то на масата за преговори. Въпреки всички тези възможности, тук могат да бъдат отделени четири момента.\nПърво, независимо от публичната реторика, по-голямата част от политиците изпитваха отвращение от мисълта за използване на ядрено оръжие в случай на криза. Президентът Дуайт Айзенхауер, чиято отбранителна доктрина се основаваше повече на изцяло на превантивна ядрена война, неуморно напомняше на своите съветници, че подобен конфликт ще бъде равносилен на смъртта на цивилизацията. Министърът на отбраната Робърт Макнамара тайно посъветва двамата президенти - Джон Ф. Кенеди и Линдън Джонсън - никога и при никакви обстоятелства те да не започнат ядрена война. Роналд Рейгън често е представян като отявлен милитарист, но той постоянно повтаряше една мантра: „Не можеш да победиш ядрена война и никога не трябва да я започваш“. Дори като част от военните игри американските чиновници крайно неохотно пресичаха ядрения праг. „С други думи, две поколения лидери изградиха своите стратегии около заплаха, в която като цяло не вярваха“, отбелязва Брандс.\nВторо, американските служители изпитват такова отвращение към ядрената война главно, защото се съмняват, че тя може да бъде ограничена. Администрацията на Кенеди можеше да говори за разработването на ограничени ядрени варианти за отговор на атака от конвенционална армия, но Вашингтон се опасяваше, че при такова развитие на събитията ситуацията ще излезе извън контрол. "Границата между неядрена и ядрена война е очевидна и ясна, каза Макнамара по този повод. Въпреки това, веднага щом бъде взето съдбовно решение да се премине през тази линия, всичко става много по-объркващо.“\n"Оказва се, че цялата надпревара във въоръжаването от Студената война е безсмислен труд, така ли? - пита авторът. Всъщност не, защото третата точка от това виждане за стратегическия баланс все още има огромна тежест: тя оформя възприемането на рисковете и влияе върху процеса на вземане на решения.“\nВъпреки че Айзенхауер и Кенеди вярваха, че няма да има победители в ядрената война, значителното ядрено предимство на САЩ в края на 50-те и началото на 60-те изигра ролята на мощен лост за натиск в конфронтацията със СССР в Берлин и по време на Карибската криза. През 80-те години съветските представители разбраха, че превъзходството на САЩ дава предимство на Вашингтон в дипломатическата сфера.\nИ накрая, всичко това означаваше, че американските лидери бяха уверени, че нямат друга възможност, освен да „се спуснат в заешката дупка“: да се трудят търпеливо над стратегии и доктрини, за които отчаяно се надяваха, че никога няма да им бъдат полезни. Администрация след администрация разработваха планове за унищожаване на СССР и неговите съюзници.\nВ края на 70-те и през 80-те години администрациите на Джими Картър и Роналд Рейгън разработиха хладнокръвна стратегия, в рамките на която беше планирано обезглавяване на съветското ръководство и започване на дълга ядрена война. Те обаче не я реализираха, защото не вярваха, че такъв конфликт е възможен. Но те направиха това поради причината, че демонстрацията на способността да се нанася удар по най-ценното място на противника, което би блокирало всички пътища към постигане на победа, беше единственият начин да попречат на някой да прекрачи ядрения праг.\nСега обстоятелствата, разбира се, се промениха донякъде. Едно е да заплашваме с ядрена война заради Западна Европа, която беше от решаващо значение за глобалния баланс на силите, но е съвсем друго да се занимаваме с нея заради Прибалтика. Най-добрият вариант за Америка в този случай ще бъде по-нататъшното укрепване на конвенционалните възпиращи средства в Източна Европа, както и запълването на дупките (във въоръжението - бел. пр.), които могат да накарат Москва да бъде изкушена от гамбита „ескалация заради деескалация“.\n„Въпреки това историята на Студената война също подсказва, че подготовката за ограничена ядрена война заради Прибалтика не е толкова безумна идея, колкото изглежда. Възприемането на ядрената опция и нейните опасности са от голямо значение в контекста на великодържавното съревнование. Възможно е убеждението на противоположната страна, че Америка има способността да реализира дори невероятно рискови сценарии, е най-добрият начин да се гарантира, че САЩ никога няма да трябва да прибягват до тях“, заключава Хал Брандс.


ЦСКА се събира на 9-ти, обяви контрола с немци - БГ Футбол - Първа лига - Gong.bg\nЦСКА се събира на 9-ти, обяви контрола с немци\n2 януари, 16:20\nСлед зимната почивка, старши треньорът на ЦСКА Нестор Ел Маестро ще събере футболистите си за първа тренировка на базата в Панчарево на 9 януари, съобщава клубният сайт. От Борисовата градина обявиха още, че ще проведат лагер в Испания, по време на който ще изиграят 4 контроли. За момента сигурен съперник е Бохум.\nВ първите 3 дни от подготовката играчите ще преминат задължителните медицински прегледи на групи.\nДо 13 януари тимът ни ще тренира двуразово в София, а на 15-ти ще замине за испанския курорт Марбея, където ще се подготвя до 29 януари. Последното занимание на отбора преди отпътуването за Испания ще бъде открито за медиите.\nПо време на двуседмичния лагер "армейците" ще изиграят 4 контроли. Първата ще се състои на 16 януари срещу германския Бохум, а преговорите със съперниците за останалите проверки са в процес на финализиране.\nСлед завръщането на отбора в София, в зависимост от метеорологичните условия, ще се прецени дали тимът ни ще тренира на базата в Панчарево, или ще бъде проведен и втори подготвителен лагер. До старта на полусезона щабът на "червените" планира още две контроли на родна земя.\nВ първия официален двубой за 2019 година ЦСКА гостува на Черно море, като датата и началният час все още не са обявени.


Държавни служители в Румъния протестират за изплащане на социални осигуровки - News.bg\nХиляди държавни служители протестират в румънската столица срещу плана на правителството на социалдемократите да прехвърлят данъците за социално осигуряване на служителите, съобщава "Ройтерс".\nПравителството има за цел да намали данъка върху доходите до 10% от 16%, но планира да намали и плащанията за социално осигуряване от 1 януари до 35% от 39,25%. Плащанията сега се правят съвместно, от работници и работодатели.\nОколо 3 000 служители от публичния сектор в Букурещ поискаха от кабинета да отложи плана за прехвърляне на тежестта на социалноосигурителните такси върху служителите. Протестиращите държат плакати: "Ние ви плащаме, за да служите, а не да се подигравате с нас".\nМинистерството на финансите все още не е представило законопроект за данъчните планове.\n"Предложението на правителството за прехвърляне на социалноосигурителните вноски на работниците е експеримент, чиито негативни последствия ще бъдат пренесени изключително от служители", се казва в изявление на организатора на протеста, синдикатът "Картел Алфа".\nРумънски и чуждестранни инвеститори критикуват плановете на социалдемократите за данъчни промени, които смятат, че са обявени без предварителна консултация или оценка на въздействието. Те настояват за по-предсказуема фискална политика.\nПлановете на правителството предизвикват безпокойство в Брюксел. Европейската комисия заяви, че очаква тази и следващата години Румъния да има най-големите бюджетни дефицити в Европейския съюз.\nПравителството заяви, че ще запази дефицита под тавана на ЕС от 3% от брутния вътрешен продукт.\nПравителството обяви, че 25% увеличение на заплатите, одобрено за държавните служители от 2018 г., ще покрие промените в социалноосигурителните вноски. Но нетните заплати ще останат почти равни.\nМинистърът на финансите Йонут Миса заяви, че планираните промени в социалноосигурителните вноски биха означавали, че частните фирми ще трябва да учвеличат брутните заплати, но заяви, че това няма да означава допълнителни разходи, тъй като компаниите вече няма да допринасят за социалното осигуряване.\nНачало / По света / Държавни служители в Румъния протестират за изплащане на социални осигуровки


Община Добрич няма да вдига местните данъци през 2022 година – ProNews Dobrich\nОбщина Добрич няма да вдига местните данъци през 2022 година\nBy Pro News Dobrich 08.12.2021 817 No comment\nПрез 2022 година няма да бъдат вдигани местните данъци в Община Добрич, обещава кметът Йордан Йорданов в свой пост във фейсбук.\n„Изпълнението на бюджета за 2021 година ни дава основание да продължим да работим за стабилност и без излишно надценяване на възможностите. За да е една община стабилна има нужда от финансова независимост. Това е важен национален приоритет, който ще поставя на вниманието на народните представители и на следващия кабинет“, посочва кметът.\nТой съобщава още, че е изплатен кредитът, който Общината изтегли за довършването на блок „Добрич“. Блокът, в който апартаменти трябва да получат обезщетени преди десетилетия собственици, щял да бъде готов през 2022 година.\nЙорданов допълва, че ще продължат ремонтите на улици и този разход е заложен в бюджета.\n„През следващата година важен приоритет за нас е да направим проект не просто за ремонт на централната пешеходна зона, а нов център – такъв, какъвто всички жители на Добрич заслужават. Център, с който да се гордеем, а не да се срамуваме!“, изтъква кметът.\n8.12: Свободните работни места в област Добрич\nХванаха двама крадци на ток край Каварна и Крушари


Никола Карастоянов: Още ми горчи, че Локо не игра в Европа | Народно дело\nНикола Карастоянов: Още ми горчи, че Локо не игра в Европа\nОтборът иска да повтори дубъла през новия сезон\nАсът Бранимир Балчев отказа пачките на сърби\nТреньорът на хандбалния Локомотив Никола Карастоянов още не може да преглътне факта, че няма да участват в ЕХФ. Както е известно, шампионите не успяха да намерят финансови средства за първия кръг във втория по сила турнир.\n„Още ми горчи, като се сетя какъв шанс изпуснахме. Такъв силен отбор, с какъвто аз разполагам, не е имало в България от 10 години. Този тим бе готов да играе големи мачове, искахме да видим какво европейско ниво сме достигнали, но явно не ни било писано”, заяви за „Народно дело Седмицата” Карастоянов.\nСпециалистът не скри, че сериозно се замислил дали да продължи работата си в клуба. В крайна сметка преценил, че няма моралното право да остави момчетата, които му помогнаха да се чувства като специален треньор, а отделно бил доволен от подкрепата и отношението на шефовете, тъй като правели всичко по силите си да обезпечават клуба в тези трудни за правене на спорт в България години.\nЛоко вече започна лятна подготовка, като и в следващите две седмици състезателите ще продължат да работят за кондиция на плажа. В края на месеца започва игровата подготовка в зала.\nЕдинствените контроли на локомотивци преди старта на сезона ще са на турнира „Тодор Хънков” в Бургас от 16 до 18 септември. В проявата ще участват също Добруджа, Габрово, Пирин (ГД), Спартак и домакина Фрегата.\n”Ще изиграем поне три мача там и влизаме в първенството. Целите ни ще са три – да повторим дубъла от миналия сезон, да израстваме игрово и да развиваме потенциала на по-младите ни състезатели”, разкри Карастоянов.\nЛюбопитно е, че първи път от много време насам в отбора няма напуснали или привлечени хандбалисти. „Никой от момчетата не пожела да си тръгне и при това положение няма смисъл от попълнения. Ние разполагаме с обигран и балансиран състав, който може да продължи да доминира у нас”, уточни Карастоянов.\nРазбра се още, че асът Бранимир Балчев е отклонил оферта от Слога (Позега). Както е известно, именно сърбите елиминираха Локо на 1/8-финала в „Чалъндж къп” през февруари, и явно в тези две срещи Балчев е хванал окото на наставника на Слога.\n„Излишно е да казвам, че Бранимир щеше да получава с пъти повече пари и да играе в по-силен шампионат. Но той сам прецени да остане. Още е много млад – едва на 21 години, и съм убеден, че един ден ще играе голям хандбал, тъй като е с безспорни качества. Всеки сезон има интерес към него от чужбина и неведнъж съм казвал, че когато реши да приеме дадена оферта, клубът няма да му прави спънки”, завърши Никола Карастоянов.\nВеселин Станков иска Спартак в топ 4\nХандбалният Спартак да се класира в топ 4 през новия сезон, иска амбициозният му млад наставник Веселин Станков. За него това ще е първа година като старши треньор на мъжки тим.\n„През миналото първенство юношите старша възраст за първи път играха в мъжкото първенство. Мисля, че натрупаха опит и самочувствие, и сега когато вече излязоха от юношеска възраст, искам да видя, че са станали истински мъже. Ще работим усилено, за да съкратим прехода от юноши към мъже, и да върнем отбора в топ 4, там където му е мястото”, заяви за „Народно дело Седмицата” Станков.\n„Много държа на кондицията. Държа да разполагам със заякнали и свежи момчета, които в началото на септември да влязат в залата за работата с топка. Ако ни се удаде възможност, ще направим контрола преди турнира „Тодор Хънков”. В противен случай проверките ни ще са само в Бургас в средата на септември”, допълни Станков.\nВеско Станков е доволен също, че бившият треньор на Спартак Пенко Златев ще му помага. „За мен ще е удоволствие да чувствам бате Пенко зад гърба си. От човек, който е видял и направил толкова много за хандбала, винаги може да се вземе съвет. Зная, че ако бъркам някъде, той първи ще ми каже къде е проблемът, и се надявам, че съвместната ни дейност ще е от полза за развитието на отбора в правилната посока”, завърши Станков.\n← Варна донесе късмет на волейболните национали\nЧетат конско в Черно море след равния на „Тича” →


От Ботев поставиха седалки на трибуна "Юг" - DC news\nОт Ботев поставиха седалки на трибуна „Юг“\nВ продажба са ограничен брой билети за мачовете срещу Арда в пенеделник и на втория тим среку Етър днес\nБотев (Пловдив) приема Арда (Кърджали) в среща от 7-ия кръг на Първа лига. Двубоят е в понеделник от 20:30 часа на „Футболен комплекс Ботев 1912“.\nВъв връзка с последните противоепидемични мерки, за мача с Арда ще се продават ограничен брой билети за Централната трибуна и трибуна „Юг“. От „жълто-черния“ клуб поставиха седалки на трибуна „Юг“, за да бъде годна за употреба с оглед новите правила от здравните власти.\nБилетите са на обичайните цени: Централна трибуна – 10лв., трибуна „Юг“ – 8лв., сектор „Гости“ – 8лв. Билетите за трибуна „Юг“ ще бъдат предоставени на BULTRAS и КПБП, като фенските организации ще публикуват информация за тяхното разпространение.\nДублиращият отбор на Ботев е домакин на Етър (Велико Търново) в мач от 9-ия кръг на Втора лига. Двубоят е в събота от 19:00 часа на клубната база.


NISSAN QASHQAI 1.6dCi 4WD – Infiniti Collection – употребявани автомобили Infiniti от Vitosha Auto\nNISSAN QASHQAI 1.6dCi 4WD\nЦена: 44,750 лв. с включено ДДС\nДата на регистрация: 10.2016\nКонски сили: 130\nMесечна лизингова вноска: 512 лв. с включено ДДС\nАвтомобилът e купен от официалното представителство на марката. Автомобилът се намира в ИНФИНИТИ център София на бул Цариградско шосе 166. Отлично техническо състояние, външен и вътрешен вид. ОБОРУДВАНЕ: ABS/ EBD/ ESP/ISOFIX/, Система за следене налягането на гумите, Интелигентен спирачен асистент, Система за напускане на лентата, Система за предупреждение при наличие на автомобил в мъртвата зона, Електрическа паркинг спирачка, Ал. джанти, LED дневни светлини, LED къси светлини, LED дълги светлини,Фарове за мъгла, Тонирани стъкла, Entertaiment & Navigation System, 4 камери за паркиране, Bluetooth, LCD Touch Screen и слот за карта с памет, Преден и заден парктроник, Круиз контрол, Сензор за дъжд, Блутут, Аудио система, Регулиране на волана, Климатроник с две зони, Стъклен панорамен покрив, Кожен салон, Отопление на предните седалки, Електрическо регулиране на седалката за водача, Амбиентно интериорно осветление, 4WD Lock система за заключване на диференциала, Табло с TFT LCD диспей, Smart Key: електронна система за безключово централно заключване, алармена система и стартиране на двигателя със Старт/Стоп бутон на арматурното табло. В гаранция до 10.2019 или до 100 000 км.\nЛизингова стойност: 44750 лв. с включено ДДС\nАвансова вноска 30%: 13425 лв. с включено ДДС\nСредна месечна вноска за 60 месеца: 512 лв. с включено ДДС\nОстатъчна стойност: 4475 лв. с включено ДДС


Коледно приключение - Детски център Совичка\nИскате ли да се впуснем в коледно приключение? Ами тогава да не се бавим повече. Разпечатайте материалите и … да започваме.\n* Една нощ, докато Дядо Коледа си почивал от дългия уморителен ден, Горският елф тайно влязъл в коледната работилничка и с огорчение установил, че за него нямало приготвен подарък. Ядосал се и скрил чувала с подаръците, а на мястото му оставил едно малко писмо. Прочитаме го и разбираме, че ни предстои приключенско пътешествие, за да спасим Коледа.\n* При правилно решаване на кръстословицата се получава името на пещера във Франция – ШОВЕ, където са открити най-живописните праисторически скални рисунки. Запознаваме се с пещерата като природен и културен феномен. На две от рисунките има загадки. 1. Животното е НОСОРОГ, а третата буква – С. 2. Животното е ЕЛЕН, а първата буква – Е. Частицата коледно вълшебство е СЕ. Означаваме върху картата с континентите къде сме били и продължаваме, като отговаряме на въпроса джокер – ПУСТИНЯ.\n* Отиваме в Африка, където се запознаваме с пустинята Сахара като географско понятие и решаваме ребуса. Всяка от картинките в папируса отговаря на съответната буква от азбуката. При правилно съотнасяне на картинка с буква се получава КОЛЕДА. За да преминем към следващата улика, задаваме въпроси. 1. Къде живее Дядо Коледа? (на север, в студената Лапландия…) 2. Да видим още къде може да бъде студено? (в хладилника, в планината…). Значи, за да намерим следващата частица от нашето коледно вълшебство, ще се наложи да изкачим някой висок връх в планината.\n* Изкачваме се на Еверест, но пътьом виждаме следи от животни. Животните са четири и са елен, вълк, врабче и мечка. Отговаряйки на 3-ти и на 4-ти въпрос, събираме още една частица от коледното вълшебство. Отговорът на 3-ти въпрос е В (вълк), а на 4-ти въпрос е Е (елен). Частицата коледно вълшебство е ВЕ. За следващата улика е нужно да попълним ребуса по зададените стрелки. Получава се кораб, който плува … в океана или в морето.\n* Коледното приключение продължава към цветната река Каньо Кристалес. 1. Узнаваме от тематичната карта кой е първият цвят на реката (жълт) и вземаме от названието му третата буква. Как хората наричат цветната река? (“Течната дъга”). Взимаме последната буква от втората дума. Новото коледно вълшебство е ЛА. Следващата улика е скрита някъде в залива Мейн в Северна Америка.\n* Уточняваме какво е залив (вода, вдадена в сушата). Изработваме корабче оригами, с което отплаваме към бреговете на Северна Америка. “Носим” си боички от “Цветната дъга” и си спретваме цветен експеримент в мейнската научна лаборатория.\n* Смесваме жълто с червено; жълто със синьо; синьо с червено. Разширяваме експеримента, като добавим към всяка от боичките (първоначалните и получените) малко бял цвят. Когато получим розов цвят, обясняваме, че има едно езеро в света, чиято вода не е синя, нито тюркоазена, а розова. Запознаваме се с този природен феномен и си правим макет на розовото езеро със сол и розова вода. На брега на езерото се появява бутилка с тайно писмо в нея. Прочитаме тайното писмо, като загреем листа с предварително изписаните с лимонов сок букви ВЪЛШЕБЕН ЖЕЗЪЛ със сешоар или свещ. Събраните частици коледно вълшебство по време на нашето коледно приключение прочитаме с помощта на вълшебния жезъл и спасяваме Коледа.\nМартенско приключение с мама\nЗдравейте, приятели! Казвам се Магдалена Трифонова и съм ръководител на клуб за четене “Игри на глас”. Искам да приветствам всички вас с откриването на Седмицата на четенето. Сред нас е и нашият специален гост – Мечо Пух, с когото често споделяме интересни и вълнуващи моменти. Тази вечер ще поговорим за това какво означава Седмицата на четенето, колко значимо за нас е да сме в компанията на литературен герой и, разбира...


От играчи за играчи! Вижте какво представлява новият камп за млади таланти на Кирил Райков и Джими Хънт | picknroll.bg\nОт играчи за играчи! Вижте какво представлява новият камп за млади таланти на Кирил Райков и Джими Хънт\nПолина Хаджиянкова / април 19, 2017\nКолкото и да търсим светлината в тунела, на всички ни е ясно, че бъдещето на българския баскетбол не изглежда твърде светло. Затова ние от picknroll.bg се стараем да отбелязваме положителните примери и се надяваме те да стават все повече. Играчът на Левски Кирил Райков прави крачката към популяризирането и развитието на баскетбола сред малчуганите това лято и организира свой камп. Level Up не е първият камп организиран в България, но организаторите му обещават подобряване на индивидуалните баскетболни умения на децата, докато упражняват английския си език и израсват в компанията на баскетболисти, готови да споделят своя опит. За да разберем повече за Level Up – срещнахме се с основателя на кампа – Кирил Райков.\nКак се роди идеята за кампа?\nАз имам тази идея от послените няколко години, но все не успявах да стартирам проекта. Миналото лято когато се видяхме с Джими Хънт и обсъждахме различни теми свързани с баскетбола се оказа, че и той има същата идея. Тогава решихме да обединим сили и опита, който имаме и да направим нещо наистина хубаво и качествено.\nКъде и кога ще се проведе събитието?\nСъбитието ще се проведе първите 2 седмици на Август в София в Зала Румен Пейчев, стадион Българска армия от 31. 07 до 06.08 и от 07.08 до 13. 08 . Ще направим и една седмица в Пловдив, поради големия интерес в този град. Това ще стане последната седмица на Юли от 24.07.2017г. до 30.07.2017г. Зала Баскетбол, спортно училище „Васил Левски“.\nЗащо родителите и децата да изберат именно „ Level Up”?\nЗа първи път в България ще се проведе подобно събитие, идеята и целта на лагера е да развива не само баскетболните умения било то технически и тактически, но да развива децата като хора, личности и характери.В голяма част от лагера ще се отделя време на кондиционната подготовка на младите баскетболисти. Как да подобрят двигателните си качества, как да стават по бързи, силни, да подобрят мобилността и баланса си, да се предпазват от контузии и най-вече – да използват тези качества в игрова обстановка.Всеки ден ще имаме лекции за изграждане на правилни навици на хранене, сън, възстановяване, мотивация, отговорност, дисциплина, работа в екип. Ще каним гост-ментори, известни български треньори и играчи, които да споделят с младите таланти как са изминали своя път и да им дадат съвети.\nРазкажи малко повече за себе и за патньора си Джими Хънт? Вие двамата ли ще водите всички тренировки?\nПрез последните 7 години специализирах като кондиционен треньор и имам опит с деца от цял свят. Учил съм се от най-добрите в света като кондиционния треньор на Майкъл Джордан, Дуен Уейд и Коби Браянт. Той се казва Тим Грувър. В България започнах първите си стъпки при Марин Яцински, който бих казал, е един от най-добрите кондиционни треньори през последните 10 години. Завършил съм бакалаварска степен в НСА като треньор по баскетбол. Имам практика като страши треньор на втородивизионния отбор в Трьомсо, Норвегия за 2 години. Ще спра до тук да изброявам още колко документи, курсове и квалификации имам като треньор. Най-важното е каква е нашата мисия и мото, а то е да помогнем на децата да станат по-добри баскетболисти и хора. За нас на първо място е качеството на работа. За това решихме да ограничим бройката и да вземем само 40 деца (по 10 от възрастова група), за да може да дадем максимално повече знания на децата и качеството на работа да е оптимално.\nДжими Хънт има невероятна визитка като играч, държи рекорда за най-много вкарани точки в гимназията и е бил сред най-добрите ирачи в Америка. Освен като играч има над 5 годишен опит като треньор на много лагери в Америка за деца, играл е в цяла Европа и там се е занимавал също с деца. Той е невероятен професионалист и човек и в същото време много внимателен с всички деца. Ние не само, че все още сме активни играчи, но и имаме огромен опит като треньори, което ни обединява да бъдем от двете страни на играта. Не на последно място децата могат да упражняват английския си език с Джими през цялото време.\nНай-важното за нас е след тези 2 седмици децата да си тръгнат от лагера с повече знания, които да прилагат през сезона в техните клубове. Ние знаем, че не сме магьосници и не може да направим чудеса за 2 седмици, но ще се опитаме да вкараме идеята ни в главите на децата, за да може те да продължат да искат да се развиват. За да стане това сме измислили система на преподаване и методика, по която сме сигурни,че децата ще продължат да вдигат нивата си на игра. За това и лагера се казва Level UP (от английски ниво нагоре).\nВъпреки, че сме ограничили бройката, ще имам екип от треньори, които ще ни помагат за тренировъчния процес. За сега ще запазя в тайна кои ще са треньорите, ще го обяви съвсем скоро публично. Тренировъчния процес както качах ще се насочи към индивидуалните качества на децата и изграждането на основите в баскетбола. Подаване, дрибъл, стрелба, защита, борба под коша. Основно ще работим групови взаимодействия по двойки и тройки и едно на едно. Децата ще играят 5 на 5 може би само 2 дни от всичките 7. Това ще стане в началото на седмицата , за да видим на какво ниво са децата и към края на седмицата, за да видим как прилагат наученото от тренировките. Събота ще водим децата на излет и релакс в природата, а неделя когато закриваме седмицата ще има игри 1 на 1, 3 на 1, стрелба, умения, награждаване и други изненади, които сме замислили.\nБихте ли организирали кампове и в други български градове в бъдеще ?\nРазбира се, че бихме организирали други лагери в други градове, за сега като първа година искаме да се концентрираме към по малка група и качество на работа и живот и здраве догодина може да се развиваме. Имаме много идеи за развитие в бъдеще, но времето ще покаже.\nаприл 19, 2017 in България.\nВезенков: Ще развиваме младите в Правец\nСамо Антарктида без играч в Division I на NCAA\n← Уважението създава колектива\nКато Майк →\nOne thought on “От играчи за играчи! Вижте какво представлява новият камп за млади таланти на Кирил Райков и Джими Хънт”\nHristina Karaivanova Kostadinova каза:\nаприл 19, 2017 at 1:52 pm\nОбмисляли ли сте вариант и за камп във Варна?


1 Коринтяни 14 BULG - Следвайте любовта; но - Bible Gateway\nПърво Коринтяни 14\n1 Коринтяни 131 Коринтяни 15\nПърво Коринтяни 14 Bulgarian Bible (BULG)\n14 Следвайте любовта; но копнейте и за духовните дарби, а особено за дарбата да пророкувате.\n2 Защото, който говори на непознат език, той не говори на човеци, а на Бога, защото никой не му разбира, понеже с духа си говори тайни.\n3 А който пророкува, той говори но човеци за назидание, за уважение и за утеха.\n4 Който говори на непознат език, назидава себе си; а който пророкува, назидава църквата.\n5 Желал бих всички вие да говорите езици, а повече да пророкувате; и който пророкува, е по-горен от този, който говори разни езици, освен ако тълкува, за да се назидава църквата.\n6 Кажете сега, братя, ако дойда при вас и говоря непознати езици, какво ще ви ползувам, ако не ви съобщя или някое откровение, или знание, или пророчество, или поука?\n7 Даже и бездушните неща, като свирка и гъдулка, когато издават глас, ако не издават отличителни звукове, как ще се познае това, което свирят със свирката или с гъдулката?\n8 Защото тръбата ако издадеше неопределен глас, кой би се приготвил за бой?\n9 Също така, ако вие не изговаряте с гласа си думи с някакво значение, как ще се знае какво говорите? защото ще говорите на вятъра.\n10 Има, може да се каже, толкова вида гласове на света; и ни един от тях не е без значение.\n11 Ако, прочее, не разбера значението на гласа, ще бъда другоезичен за този, който говори; И тоя, който говори ще бъде другоезичен за мене.\n12 Така и вие, понеже копнеете за духовните дарби, старайте се да се преумножат те у вас за назидание на църквата.\n13 Затова, който говори на непознат език, нека се моли за дарбата и да тълкува.\n14 Защото, ако се моли на непознат език, духът ми се моли а умът ми не дава плод.\n15 Тогава що? Ще се моля с духа си, но ще се моля и с ума си; ще пея с духа си, но ще пея и с ума си.\n16 Иначе, ако славословиш с духа си как ще рече: Амин, на твоето блгодарение оня, който е в положението на простите, като знае що говориш?\n17 Защото ти наистина благодариш добре, но другият не се назидава.\n18 Благодаря Богу, че аз говоря повече езици от всички ви;\n19 обаче, в църквата предпочитам да изговоря пет думи с ума си, за да наставя и други, а не десет хиляди думи на непознат език.\n20 Братя, не бивайте деца по ум, но, бидейки дечица по злобата, бивайте пълнолетни по ум.\n21 В закона е писано: "Чрез другоезични човеци и чрез устните на чужденци ще говоря на тия люде; и нито така ще Ме послушат", казва Господ.\n23 И тъй, ако се събере цялата църква, и всички говорят на непознати езици, и влизат хора прости или невярващи, не ще ли кажат, че вие сте полудели?\n24 Но ако всички пророкуват, и влезе някой невярващ или прост, той се обвинява от всички, и се осъжда от всички;\n25 тайните на сърцето му стават явни; и тъй, той ще падне на лицето си, ще се поклони Богу и ще изповядва, че наистина Бог е между вас.\n26 Тогава, братя, що става между вас? Когато се събирате, всеки има да предлага псалом, има поучение, има откровение, има да говори непознат език, има тълкувание. Всичко да става за назидание.\n27 Ако някой говори на непознат език, нека говорят по двама, или най-много по трима, и то по ред; а един да тълкува.\n28 Но ако няма тълкувател, такъв нека мълчи в църква, и нека говори на себе си и на Бога.\n29 От пророците нека говорят само двама или трима, а другите да разсъждават.\n30 Ако дойде откровение на някой друг от седящите, първият нека млъква.\n31 Защото един след друг всички можете да пророкувате, за да се поучават всички и всички да се насърчават;\n32 и духовете на пророците се покоряват на самите пророци.\n33 Защото Бог не е Бог на безредие, а на мир, както и поучавам по всичките църкви на светиите.\n34 Жените нека мълчат в църквите, защото не им е позволено да говорят; а нека се подчиняват, както казва законът.\n35 Ако искат да научат нещо, нека питат мъжете си у дома; защото е срамотно жена да говори в църква.\n36 Що? Божието слово от вас ли излезе? Или само до вас ли е достигнало?\n37 Ако някой мисли, че е пророк или духовеня, нека признае, че това, което ви пиша е заповед от Господа.\n38 Но ако някой не иска да признае, нека не признае.\n39 Затова, братя мои, копнейте за дарбата да пророкувате, и не забранявайте да се говорят и езици.\n40 Обаче, всичко нека става с приличие и ред.


15 Нови 4 22 Капитал Facebook Twitter COVID-19\nАгенцията потвърди оценките си за "Алианц банк България", "Сосиете женерал Експресбанк" и "Сожелийз"\n29 юни 2014 15:36 11679 прочитания\nМеждународната рейтингова агенция Fitch повиши оценката си за "Прокредит банк (България)" и потвърди рейтингите на "Алианц банк България", "Сосиете женерал Експресбанк" и лизинговата компания "Сожелийз". Предприетите през миналата седмица рейтингови действия идват дни, след като друга от големите международни агенции за кредитен рейтинг – Standard & Poor's, понижи оценката си за България в следствие на нестабилната политическа обстановка и липсата на реформи в страната. Няколко дни по-рано агенцията присъди инвестиционен рейтинг BBB+ и на "Райфайзенбанк".\nДългосрочният кредитен рейтинг (Long-term Issuer Default Ratings, IDR) на "Прокредит банк" е повишен от ВВ+ на ВВВ-, което вече е в инвестиционната скала. Перспективата по оценката е стабилна. Аналогично е и повишаването на рейтинга на румънската банка от групата на германския Procredit Holding. Аргументацията на агенцията за подобряването на оценките на двете банки е потенциалната подкрепа от страна на собственика. Оценката на базирания във Франкфурт на Майн холдинг също е повишена с една стъпка – от ВВВ- на BBB, със стабилна перспектива. Повишаването е в резултат на виждането на Fitch, че международните финансови институции, които са основни акционери на холдинга и към края на 2013 г. държат 37% от акциите, остават дългосрочни, ангажирани и стратегически акционери в групата.\n"Повишаването на дългосрочния рейтинг на "Прокредит банк (България)" отразява системното стабилно управление на риска и поддържането на високото качество на активите, което надхвърля това за сектора в страната, диверсифицираната депозитна база от спестявания както на малки и средни фирми, така и от граждани и стабилните ликвидни буфери", посочват от българската финансова институция. "В оценката си Fitch Ratings подчертават, че качеството и нивото на капитала на "Прокредит банк (България)" се повишава след въвеждането на новата регулаторна рамка за капиталовите изисквания на банките в Европейския съюз в началото на тази година", допълват от банката.\nРейтинговата агенция потвърди и оценките си за състоянието на "Алианц банк България", "Сосиете женерал Експресбанк" и дъщерното й лизингово дружество "Сожелийз". Трите институции имат присъден рейтинг BBB+, със стабилна персперспектива. Оценките са ограничени от т.нар. "Country Ceiling" (таван на държавата), като присъдените рейтинги са възможно най-високите, които към момента може да получи банка в България.\nОт Fitch отбелязват, че фактор за оценките на двете банки е потенциалната подкрепа, която финансовите институции биха могли да получат в случай на необходимост от мажоритарните си акционери – съответно германският застрахователен холдинг Allianz (чийто рейтинг е АА-, със стабилна перспектива) през българския "Алианц България холдинг" и френската банкова група Societe Generale (А, с негативна перспектива). Рейтингът на "Сожелийз" е приравнен към този на "Сосиете женерал Експресбанк", тъй като Fitch гледа на лизинговата компания като на основно подразделение на банката, става ясно от съобщението на рейтинговата агенция.\nСпоред агенцията, стратегическото значение на "Алианц банк България" за групата Allianz е ограничено, тъй като приносът й за печалбите на групата е незначителен. От Fitch посочват, че германската група не възнамерява да продава банката в България, но според анализаторите от агенцията оставането й в групата ще зависи от представянето й, както и от приноса й към основния бизнес по застраховане и управление на активи на Allianz.\nрейтинг Алианц банк България Сосиете Женерал Експресбанк Fitch ПроКредит Банк\nХит®ата Св®ака ;) 06:13, 28 юни 14, Любопитно\nРеклама, предвид събитията с КТБ и ПИБ??...\nтрафоПОСТ 22:09, 29 юни 14, Неутрално\nА, къде е надписът платено съобщение? Още повече в контекста на последните събития.\nandthensome 07:25, 30 юни 14, Неутрално\nНе е реклама.\nFred 15:56, 30 юни 14, Неутрално\nНа мен ще ми е интересно да видя оценките за всички банки събрани накуп да видя дали съвпадат с моята подредба. Иначе се потвърждава това което знам, по-стабилни са банки с участие на голяма чуждестранна група, ние сме мъничета пред ресурса им. Пък и стандартите за управление там са други.


С нож и вилица в ръка: Януари 2016\nОще няколко най, най мога да кажа за този сладкиш, но ще ви оставя вие да прецените дали е най-вкусния! Рецептата е от сп. ''Vero cucina''!\nНакиснете за 30 мин. стафидите в малко хладка вода с 2 с.л. ром. Разтопете кравето масло. Обелете и нарежете на малки кубчета ябълките. Полейте ги със сока на един лимон. В купа сипете брашото, бакпулвера, захарта, канелата. Объркайте добре сухите съставки. Прибавете яйцата (не се разбиват предварително) и леко охладеното краве масло. Ароматизирайте с настъргана лимонова кора. Хомогенизирайте сместа. Прибавете ябълките и стафидите.\nЗастелете тава ( аз използвах квадратна 28/28 см.) с хартия за печене. Изпечете сладкиша в предварително загрята на 180 гр.фурна с вентилатор за около 15-20 мин. Пробавйте за готовност с дървено шишче. Охладете готовият сладкиш на решетка. Посипете с пудра захар и да ви е сладко :)! Чаооо! Хубава съботна вечер!\nПубликувано от Ivana Krasteva-Pieroni в 14:39 ч. 6 коментара:\nЗа сутрешна, за следобедна закуска или за похапване по всяко време! Вкусни pangoccioli (пангочоли) с шоколад! Рецептата е от сп. ''Oggi cucino''!\nПродукти за 15-20 питки:\nЗа първа работа по рецептата приберете шоколадовите капки във фризера. После разтворете маята и 1 ч.л. мед в затопленото прясно мляко. В купа изсипете брашното. Добавете яйцето и жълтъка, щипка сол, ванилиите и захарта. Излейте прясното мляко с разтворената мая и замесете меко тесто. Докато месите прибавяйте по-малко от размекнатото краве масло. Сложете тестото в набрашнена купа, покрийте със стреч фолио и кърпа и оставете на топло докато удвои обема си.\nКогато е готово извадете шоколадовите капки от фризера, добавете ги към тестото и примесете. Работете бързо за да не се затоплят капките.\nКъсайте по малки (около 40-50 гр.) парчета тесто и ги направете на топки. Сложете ги в застлана с хартия за печене тава на разстояние едно от друго. Оставете питкте да се отпуснат и втасат отново за 30-40 мин.\nПреди да ги изпечете ги намажете с разбито яйце или прясно мляко. Аз предпочетох второто. Изпечете питките на 180 гр. в предварително загрята фурна. Внимавайте да не ги припечете, ако е необходимо покрийте с алуминиево фолио. След като се охладят съхранявайте в кутия с капак или найлонов плик.\nПубликувано от Ivana Krasteva-Pieroni в 17:08 ч. 7 коментара:\nЕтикети: питки, сладкиши, Тестени\nПубликувано от Ivana Krasteva-Pieroni в 16:47 ч. 10 коментара:\nАничини (anicini) или нещо като кантучи с лек дъх на мастика\nТя рецептата на майка му, ама мойте все не били като нейните! Един път много корави да си счупиш зъбите (като, че ли не го водя всяка година в Б-я на зъболекар), друг път отвън корави вътре меки, не трябвало да бъдат така, после анасона им бил малко, днешните пък нямали вътре мехурчета, значи бакпулвера трябвало да бъде повече! Е, тука беше момента да му разкажа за онази снаха дето готвела боб и мъжа и все викал, че не бил като на майка му, веднъж го прегорила и той доволен и ухилен, че боба най-после като майчиния! Един ден и аз може да достигна вкуса на Мариините аничини, рецептата обаче ще споделя с вас тук и сега!\nТези сухи бисквити само по външен вид приличат на кантучи. Имат свежия дъх на мастика, но много им отива да си ги хапнете с чаша ликьорно вино. Опитахме ги с вино от вишни (нищо, че на снимката има недоварен чай) - разкошни!\n150-180 гр. брашно\n20 гр. анасон (семе)\nВсички продукти сложете в купа и замесете меко тесто. Може да ви се наложи да добавите още брашно, зависи от големината на яйцата. Омесеното тесто направете на голям фитил и сложете в тава застлана с хартия за печене. Изпечете на 170 гр. до порозовяване. Извадете от фурната и нарежете под диагонал на филийки около 2 см. Наредете ги отново в тавата и изсушете на 150 гр. докато станат корави. Колко корави вие си преценете, да не ме обвините после за някой счупен зъб!\nЕ, това беше цялата история от днес предадена със залеза! Да ви е сладко и чаооо от мен! :)\nПубликувано от Ivana Krasteva-Pieroni в 18:14 ч. 8 коментара:\nПубликувано от Ivana Krasteva-Pieroni в 17:39 ч. 18 коментара:\nВие може да си го наречете със звучното нашенско запеканка, аз предпочетох да запазя френското клафути видяно е италианското кулинарно сп. ''Cucina moderna''!\nстрък пресен майоран\nНарежете месото на жулиени. Запържете го в малко зехтин за 3-4 мин. Обелете и нарежете картофите на кубчета. Сварете ги за 5 мин. в подсолена вода. Изсипете картофите и месото в тавичка. В купа разбийте яйцата, прясното мляко и брашното. Подправете с нарязаните на ситно зелени подправки и щипка чер пипер. Излейте сместа в тавата и изпечете ястието на 190 гр. за около 20 мин.\nПубликувано от Ivana Krasteva-Pieroni в 10:07 ч. 8 коментара:\nЕтикети: картофи, пиле\n300 гр. замразени миди и скариди\n1 малко лукче шалот\nНарежете на едро зеленчуците за бульона. Сварете ги с малко сол за 20 мин. Прецедете бульона и оставете настрана. В голям тиган запържете нарязаните скилидки чесън и магданоз за 2-3 мин. Изсипете замразените миди и скариди и позапържете за около 5-6 мин. Излейте бялото вино и оставете на огъне още няколко мин. да поври. Отстранете от огъня. В друг тиган запържете нарязания на много ситно лук шалот. Добавете измития ориз и позапържете до прозрачност или около 4-5 мин. Налейте от бульона и оставете да ври на слаб огън докато поеме течноста, добавете мидите и скаридите и довършете готвенето докато ориза стане ал денте или по ваш вкус!\nСервирайте веднага поръсен с чер пипер и да ви е сладко :)! Чаоо!\nПубликувано от Ivana Krasteva-Pieroni в 14:48 ч. 6 коментара:\nЕтикети: миди, ориз\nПубликувано от Ivana Krasteva-Pieroni в 23:16 ч. 4 коментара:\nРецептата е от предаването ''La prova del cuoco''! Няколко пъти я правих с различна плънка и все хубава става! Опитайте и вие с ваши любими продукти, а ако решите с моите те са:\nНарежете на ситно лука и чесъна. Запържете ги в тиган с малко зехтин, добавете размитата с малко вода кайма и продължете с пърженето още 5 мин. Излейте вино, изчакайте няколко мин. да се изпари алкохола и добавете гъбите и граха. Посолете, подправете с чер пипер, излейте бульона, захлупете съда и задушете докато ястието остане на мазнина.\nРазтопете кравето масло, запържете 1 с.л. с връх брашно и излейте студеното прясно мляко. Бъркайте докато бешамела се сгъсти, оставете го малко по-рядък (долейте още малко прясно мляко ако е необходимо). Подправете с щипка индийско орехче.\nВ тенджера с вряща подсолена вода сложете корите за 2-3 мин. извадете ги и охладете под течаща вода за кратко. Върху хартия за печене наредете две от тях с леко застъпване, сложете от охладената плънка, поръсете с настърган пармезан и завийте на руло. Нарежете около 2 см. малки рулца. Постъпете така и с другите две кори. На дъното на тава изсипете няколко лъжици бешамел. Подредете рулцата, отгоре залейте с останалия бешамел, ръснете пармезан и запечете лазанята за 20 мин. или до приятен загар.\nСервирайте топла и .... да ви е сладко:)! Чаооо, хубава петъчна вечер!\nПубликувано от Ivana Krasteva-Pieroni в 14:24 ч. 4 коментара:\n6 гр.прясна мая от кубче\n10 пресни листа салвия\nРецептата е от тук! Аз сложих двойно количество мая от посоченета, защото не ми се чакаше до другия ден за втасване. Освен това намазах със свинска мас и олио, вместо с краве масло. Резултатът е много ароматно и леко блажно хлебче!\nВ чаша с топла вода сложете маята и захарта, захлупете и изчакайте 10 мин. Изсипете брашното в купа, направете си кладенче и излейте водата с мая. Разбъркайте и добавете солта. Замесете меко тесто. Сложете го в купа, покрийте със стреч фолио и навлажнена кърпа и оставете да втаса. Готовото тесто разточете на правоъгълник с размер около 20 см. Намажете обилно със свинската мас смесена с 1 с.л. олио и наситнените листа салвия. Завийте на руло. С остър нож срежете рулото по дължина и усучете двата получени фитила. Поставете в продълговата форма за кейк (20/10см.) леко подмазана с олио. Покрийте отново и оставете хлебчето да удвои обема си. Сложете формата в незатоплена фурна, включете на 180 гр. и изпечете до приятен загар. Охладете на решетка!\nОстава най-приятното-да си го хапнете с апетит, да ви е сладко :)!\nПубликувано от Ivana Krasteva-Pieroni в 15:19 ч. 10 коментара:\nМили приятели, последователи, читатели и случайно преминаващи тук,\nНека тя ви носи на крилете на здравето, щастието и любовта! Нека бъде мирна, плодородна и благословена!\nАз не съм по сложните торти, признавам си, че не мога да ги правя, но тази е толкова обикновенна, лесна и шик че се справих от раз. Блатът е от един ябълков сладкиш, а къщурките видях в едно книжле с разни снежни идеи!\n250-300 гр. пудра захар\nмалки бисквити тип ''закуска''\nПърво си пригответе ябълковото пюре. Настържете ябълките, сложете ги в малка тенджерка заедно с 20 гр. краве масло и 1 ч.л. канела. Захлупете съда и задушете за около 10 мин. Пасирайте на пюре и оставете настрана да се охлади.\nВ купа сложете 180 гр. от омекналото краве масло, добавете захарта и разбийте на пухкав крем. Добавете едно по едно яйцата, все така разбивайки с миксера. Смесете брашното и бакпулвера. Добавяйте го на малки порции към маслено-яйчената смес бъркайки с лъжица. Ароматизирайте с лимоновата кора и добавете ябълковото пюре. Хомогенизирайте сместа. Застелете кръгла форма за торта (24/26 см.) с хартия за печене. Изсипете сместа, подравнете и изпечете блата на 180 гр. в предварително загрята фурна с вентилатор за около 35-40 мин. Извадете от фурната и освободете от формата. Охладете блата на решетка.\nРазбийте белтъка, захарта и лим. сок с миксер докато получите гладка, не много гъста смес. Направете си къщички (виж снимката) и ги покрийте със захарна глазура. Изчакайте около 30 мин. да позасъхне глазурата и тогава изсипете останалата върху изстиналия блат. Наредете веднага къщичките и украсете с шипки или други червени плодове. Или по ваш си вкус!\nДа ви е сладко и красиво през цялата нова година :)!\nДа уважа и отминалата 2015 с няколко думи. За мен тя беше и лоша и прекрасна! Лоша, заради внезапното, тежко заболяване на Роби през май. Прекрасна защото Роберто се въстанови напълно и през септемри се оженихме! Снимки от моята щастива италианска сватба може да си припомните тук! Децата и внуците са добре и докато все още след 15 год. брак голямата ми дъщеря се чочат ( чочка, чочко), малката се патят (пате, пате), а сина ми се бобчат ( бобчо, бобче) аз съм спокойна, че всичко е наред!\nДай Боже да е все така, за мен, за вас, за всички! С обич и прегръдка: ваша Ивана! :)\nПубликувано от Ivana Krasteva-Pieroni в 15:43 ч. 18 коментара:


Младежът, убил при катастрофа Милен Цветков, син на шефката на голям винпром - DC news\nДелото бе взето на специален отчет от прокуратурата\nМладежът, предизвикал катастрофата с Милен Цветков, е син на директора на „Винпром Карнобат“, съобщи NOVA. Младият 22-годишен шофьор, причинил тежката катастрофа след употреба на наркотици, е син на изпълнителния директор на „Винпром – Карнобат” Десислава Николова. Тя отказа коментар за случилото се. Заяви единствено: „Нищо не мога да потвърдя”.\nПрипомняме, че трагичният инцидент стана навръх Великден на кръстовище до столичен мол. Журналистът спира на червен светофар. В този момент в автомобила му отзад се врязва колата на 22 –годишен мъж. Ударът е толкова силен, че джипът на Цветков изхвърча на 20 метра вътре в кръстовището. Младият шофьор, предизвикал инцидента, се оказва с положителна проба за канабис и амфетамин.


Авджиите да внимават! Забраниха лова на пернат дивеч в цялата...\nСъс Заповед на министъра на земеделието и храните Десислава Танева се забранява лова и разселването на пернат дивеч в природата на територията на цялата страна, съобщават от пресцентъра на Министерство на земеделието и храните.\n10 огнища на птичи грип тлеят в страната\nСъздават Национален оперативен щаб за контрол и...\nЗАРАЗА! Откриха 15-то огнище с птичи груп у нас\nКонстатирано е 15-то огнище на заболяването Инфлуенца по...\nШок! Пловдивските гълъби с птичи грип\nСвободно живеещите гълъби в Пловдив са сред потенциалните...\nЕДИН ДРУГ СЕ СТРЕЛЯТ !? А....НА ЖНАТА НИ ГРАНИЦА ЩО.......ДИВЕЧ ЗА ОТСТРЕЛ ?!


Напредва проектът за АМ ”Струма“ в Кресненското дефиле | Днес.dir.bg\n00:31 | 05.07.20\nНапредва проектът за АМ ”Струма“ в Кресненското дефиле\nПрез септември започва строителството на автомагистрала „Струма“ между Кресна и Сандански, съобщи регионалният министър Лиляна Павлова.\n13:10 | 17 август 2016 95 137 БГНЕС\nОтсечката е с дължина от 24 км и е обособена в лот 3.3. Договор с изпълнителя на строителството - Консорциум "Струма – Лот 3.3", бе подписан през септември м.г. за близо 281 млн. лв. с ДДС.\nМинистърът заяви пред bTV, че догодина, през новия строителен сезон, ще започне да се строи и отсечката от Благоевград до Крупник с дължина от 13 км.\nПаралелно с това ще се изгражда тунел „Железница“, който се очертава да бъде най-дългият в България с обща дължина на двете тръби от почти 5 км на стойност 250 млн. лв.\n„17 фирми подадоха оферти за строителство. Този факт показва доверие на компаниите към нас и нашата работа“, коментира Павлова.\nТя подчерта, че става дума за изключително сложно съоръжение, като освен тунел с магистрален път в него, ще се изградят два виадукта на входа и изхода, както и всички видове системи за безопасност на движението.\nПо отношение на строителството на АМ „Струма“ през Кресненското дефиле, регионалният министър информира, че има сериозен напредък.\nНай-новият вариант, който среща сериозна подкрепа, е изграждане на отделно трасе в посока Кулата - Благоевград. По този начин сегашният път ще се ползва само за движение по посока Кулата.\nВариантът включва изграждане на околовръстен път на Кресна и трасе, с което ще се заобиколи дефилето. По проект има 5 тунела, доста виадукти и съоръжения.\nСпоред нея по този начин няма да се затрудни и движението към Гърция, защото ще има минималния ограничения по съществуващото трасе по време на строежа. Тя бе категорична, че новият вариант няма да оскъпи проекта.\nПрез септември ще са готови документите за обявяване на процедура за избор на изпълнител за строителството на 16,5 км от п.в. „Белокопитово“ към Търговище, а до края на август ще се отварят офертите за строежа на 10-километров участък от Ябланица до Боаза.\nЗа останалите участъци от северната магистрала ще се извърши препроектиране, за да се избегне строителството на скъпи съоръжения през местности със сложен релеф. Павлова напомни, че не може да разчитаме на европейски средства за строителство на „Хемус“, затова финансирането ще идва от бюджета, тол-такси и продажбата на винетки.\nПавлова съобщи още, че е възложила проектиране и изграждане на кръгово кръстовище, с което ще се реши проблема с пътния възел на АМ „Струма“ при Кочериново.\nНа път от Благоевград за София, за да се включат в магистралата, шофьорите трябва да спрат и да направят ляв завой. Катастрофите там са чести.\nМинистър Павлова отчете, че към днешна дата има ръст, както на продадените винетки, така и на приходите от тях. Продадени са почти 4,5 млн. винетни стикера, което е със 150 хил. повече от м.г.\nПриходите от тях достигат 380 млн. лв., които се реинвестират в рехабилитация на републиканските пътища.\n„Само за Северна и Северозападна България сме предоставили над 150 млн. лв. повече за ремонт на пътищата. Ако искаме да караме по нормални шосета и да подобрим изцяло пътната инфраструктура, трябва да заплащаме по-справедливи такси“, посочи тя.\nМинистърът благодари на българските граждани, които са най-отговорни при шофирането с винетка. Скорошна съвместна проверка с МВР по пътищата показала, че масово гастарбайтерите „шмекеруват“, като или не залепят винетката, или я крият и си я предават от кола на кола.\nСвят 04.07.20 37\nИнциденти 04.07.20 7\nОбщество 04.07.20 34\nОбщество 04.07.20 380\nСвят 04.07.20 87


48-волтова хибридна атака на Suzuki | auto motor und sport\nПламен Ангелов 08.05.2020 09:33\nВ края на април вносителят на марката стартира продажбите на 4 нови хибридни модела\nВ края на 2019 г официалният вносител на Suzuki за България – Миркат ООД, обяви плана на японския производител да интегрира хибридна задвижваща система във всички модели от автомобилната си гама, с изключение на класическия офроудър Jimny, за който подобно решение би било странно. Няколко месеца по-късно е факт стартът на продажбите у нас на хибридните модификации на легендарните SUV модели – Vitara (48V) и S-Cross (48V), и спортния флагман на марката - Swift Sport (48V). Познатият ултракомпактен хибриден SUV модел – Ignis (12V), пък бе лансиран с обновена визия. Обявеното извънредно положение в страната не попречи на родното представителство на Suuzuki да отвори за поръчки новите си хибридни модели и да щурмува все по-нарастващата конкуренция.\n58-Хибридите на Suzuki попадат в т.нар. група „умерени” (mild hybrids), тъй като работят на принципа на възстановяване на спирачната енергия, за да се зарежди литиево-йонната батерия при спиране, която се използва от интегриран стартер-генератор с цел моментално подпомагане на бензиновия двигател. Комбинацията от двете осигурява по-икономично и плавно задвижване, и максимална ефективност, без ограничения на пробега и специална поддръжка на хибридната система. С тази технология няма да ви се налага да променяте стила си на шофиране - просто сядате зад волана и се наслаждавате на пътя.\nМоделът получава малка екстериорна промяна, а именно нов дизайн на фаровете, като отличителният кръг около LED светлините е сменен с хоризонтална синя ивица, подчертавайки динамичното и модерно излъчване на автомобила. 48-волтовата хибридна система допълва обновен 1,4-литров Boosterjet турбо бензинов двигател, който е с подобрени характеристики спрямо предходния и покрива Euro6d нормите за замърсяване. Максималната мощност е 129 к.с. при 5500 об*мин, а максималният въртящ момент е 235 Нм при 2000 – 3000 об/мин. Двигателят се комбинира само с 6-степенна механична скоростна кутия. Задружната работа на хибридната задвижваща система и новият двигател постига намаляване на разхода на гориво с 20% и показателите при комбиниран цикъл сега достигат до 4,6 л/100км за 2WD и 4,9 л/100 км за 4WD. По отношение на оборудването от Suzuk доста са се постарали и базовото ниво идва с функции до този момент характерни само за по-високите нива, сред които: климатроник, LED светлини, предни фарове за мъгла, адаптивен Cruise Control, 4,2-инчов цветен LCD екран на мулти-информационния дисплей, автоматична функция на дългите фарове (High Beam Assist), автоматични светлини и чистачки. И в хибридната си версия Vitara остава едно от най-сигурните предложения в класа на компактните SUV. От базовото ниво на модела клиентът получава пълен набор от системи за безопасност: Спирачен асистент с двоен датчик (Dual Sensor Brake Support), Разпознаване на пътни знаци (Traffic Sign Recognition), Система за предупреждение при смяна на лентата на пътното платно, Система за предотвратяване от напускане на лентата на движение, Система за предупреждение при криволичене, Аситент при спускане при потегляне при наклон (Hill Hold) и 7 въздушни възглавници. Цените за Suuzuki Vitara Hybrid 48V започват от 38 490 лв. с ДДС за базовото оборудване с предно предаване, а топ оборудваната верия с 4WD и панорамен покрив е 53 490 лв. с ДДС (цените са с включен Eco Bonus.\nХибридната версия на модела няма никакви интериорни и екстериорни промени. Тук новото е само в добавянето на интегриран стартер-генератор и 48-волтова литиевойонната батерия, които да подпомагат работата на новия 1,4-литров Boosterjet турбо бензинов двигател, който има работни характеристики както при Vitara Hybrid 48V и също за сега се комбинира само с 6-степенна механична скоростна кутия. Базовото ниво на модела получава Radar Brake Support система, климатроник, LED светлини, предни фарове за мъгла, адаптивен Cruise Control, автоматични светлини и чистачки, които досега се предлагаха при по-високите версии на оборудване. Цените за Suzuki S-Cross Hybrid 48V стартират от 39 390 лв. с ДДС и в най-високото ниво на оборудване на модела достигат до 54 090 лв. с ДДС (цените са с включен Eco Bonus).\nОсвен 48-волтова хибридна задвижваща система и новия 1,4-литров Boosterjet турбо бензинов двигател с 129 к.с. при 5500 об/мин и въртящ момент от 235 Нм при 2000 об/мин, хотхечът на Suzuki сега предлага подобрено оборудване по отношение на сигурността - спирачен асистент с двоен датчик (Dual Sensor Brake Support), система за предупреждение при смяна на лентата на пътното платно, система за предотвратяване от напускане на лентата на двежение, система за предупреждение при криволичене, аситент при спускане при потегляне при наклон (Hill Hold), разпознаване на пътни знаци (Traffic Sign Recognition), предупреждение за странично приближаващ автомобил при движение на заден ход (Rear Cross Traffic Control), разпознаване на мъртва точка (Blind Spot Monitor) и сензори за паркиране отзад. Моделът добавя в цветовата си гама три забележителни двуцветни комбинации – синьо (Speedy Blue Metallic), оранжево (Flame Orange Pearl Metallic) или червено (Burning Red Pearl Metallic) купе с черен таван (Super Black Pearl Metallic). Цената за Swift Sport Hybrid 48V e 44 190 лв. с ДДС с включен Eco Bonus.\nПри Suzuki Ignis Hybrid 12V промените са повече видими. Моделът получава изцяло нова предна решетка, предна и задна броня, които подсилват неговото младежко и динамично излъчване. Характерните и за предходата версия цветни акценти в интериора се запазват, но сега с нови цветове – тъмно синьо или сребристо. Вътрешната облицовка на предните врати, облицовката на задните подлакътници и предната централна конзола вече са в черен цвят, а не в бял, както беше досега. Хибридната система е с 12-волтова батерия и допълва обновен 1,2-литров Dualjet бензинов двигател, който е с подобрени характеристики. Максималната мощност е 83 к.с. при 6000 об/мин, а максималният въртящ момент е 107 Нм при 2800 об/мин. Моделът се предлага с 5- степенна механична и автоматична скоростна кутия. Тук разходът на гориво е оптимизиран с 10% спрямо този на стария модел, като при комбинирания цикъл сега той е 3,9 л/100км за 2WD и 4,2 л/100 км за 4WD\nИ при новия Suzuki Ignis Hybrid 12V има промени в оборудването, които са в полза на клиента – функционалности, характерни досега за по-високите версии на оборудване влизат като стандартно оборудване още в базовото ниво. Моделът обогатява цветовата си гама с три атрактивни цвята, които се предлагат в едноцветен и двуцветен вариант с черен таван (Sper Black Pearl Metallic) – жълто (Rush Yellow Metallic), маслено зелено (Tough Khaki Pearl) или бежово (Caravan Ivory Pearl). Цените за Suuzuki Ignis Hybrid 12V започват от 28 690 лв. с ДДС за базовото оборудване с предно предаване, а най-високото ниво на оборудване с 4WD е 37 990 лв. с ДДС (цените са с включен Eco Bonus).


19.10.2021 - 09:35 /Редактирана: 19.10.2021 - 09:57/\nГазова сделка между Китай и САЩ ще задълбочи енергийната криза в Европа. Това е предупреждението, отправено от германската телевизия N-TV.\n"Ако Пекин и Вашингтон сключат сделка, това може да се окаже проблем за Европа, тъй като нейните газохранилища не са достатъчно пълни", се казва в материала.\nГолеми китайски предприятия са в заключителния етап на преговори с американски износители за сделка на стойност няколко милиарда долара за доставка на втечнен природен газ за Китай. Пекин очаква сделката да бъде подписана до края на тази година.\nN-TV смята, че Русия може да помогне за разрешаване на ситуацията на европейския пазар, като увеличи доставките по своите тръбопроводи. Капацитетът на Москва за износ обаче е ограничен поради необходимостта да запълни собствените си хранилища и поради факта, че производството на газ вероятно вече е достигнало своя максимум.\nЦените на природния газ в Европа се повишиха рязко през последните месеци. В началото на август прогнозната цена на най-близкия фючърс на холандския индекс TTF беше около 515 долара за хиляда кубически метра, а до края на септември индексът се увеличи повече от два пъти. След като достигна историческия си максимум от 1937 долара за хиляда кубически метра, цената на “синьото гориво“ се стабилизира на световния пазар на около 1000 долара.\nСпоред експерти повишаването на цените на фючърсите може да се обясни с ниската степен на запълване на европейските подземни газохранилища, ограниченията в доставките от страна на основните доставчици и голямото търсене на втечнен природен газ в Азия. /БГНЕС


НачалоНовиниНеобявените слушалки AirPods Studio на Apple се появиха в цяла галерия неофициални изображения\nНаписана от nixanbal\t18 септември 2020\nДо края на годината очакваме от Apple още цял куп нови продукти от различни категории, като сред тях са и слушалки за поставяне върху главата тип диадема. Последните ще се наричат AirPods Studio и са първият подобен модел от Apple извън притежавания от тях бранд Beats.\nAirPods Studio сега се появиха в цяла галерия изображения, които са генерирани на база информация за тях и не са официални кадри от производителя. Целта на това е да бъде предпазен източникът, твърди Джон Просър, който сподели кадрите в Twitter.\nЗа новите слушалки на Apple се посочва, че ще бъдат с премиум дизайн от висококачествена кожа и метал. AidPods Studio ще могат да се поставят на главата, без потребителят да се съобразява коя е лява и коя дясна, тъй като те ще засичат автоматично кое е лявото и кое дясното ухо.\nИнтересното е, че няма да има 3.5 мм жак, така че със сигурност ще се залага на безжична връзка. Налице е обаче USB C порт, който вероятно ще служи за зареждане, но може и да позволява жичното ползване на слушалките.\nТова засега е всичко, което се знае за Apple AirPods Studio. Какво ще кажете за дизайна? За мен моделът изглежда доста приятно, но тепърва предстои да ги видим на живо и в по-ясни официални изображения.